Downloaded from YTS.BZ
Official YIFY movies site: YTS.BZ
Garry Kasparov, superstjerne, skakkens Napoleon.
Ikke den bogorm, man forventer.
- Karismatisk. - Selvsikker og åbenhjertig.
Han har skabt kontroverser og vakt opstandelse som ingen anden.
Ingen mand eller maskine kan slå ham.
- Du er selvsikker, ikke? - Det er jeg nødt til.
Jeg er verdensmester.
Skak er psykologisk krigsførelse.
Det er min vilje mod din vilje.
I sin reneste form er det den hårdeste form for konkurrence.
Vinder man et skakparti, er man et bedre menneske.
Jeg har brug for nye udfordringer, f.eks. computere.
Jeg tager imod enhver udfordring.
Den 12-årige ungarsk skolepige, Judit Polgár,
vandt en international skakturnering og skrev dermed historie.
I begyndelsen undervurderede alle mig:
"Du er en pige, du er lille, hvad vil du her?"
Men skak er en mental sport, og man skal tro på sig selv.
Judit er den bedste spiller på sin alder, uanset køn, i skakkens historie.
Judit er den yngste internationale skakmester nogensinde.
Det opnåede hun tre år tidligere end verdensmestre
som Bobby Fischer og Garry Kasparov.
I 1994
skulle Judit Polgár spille mod Garry Kasparov for første gang.
Det var første gang i skakhistorien,
at verdens bedste kvindelige skakspiller
skulle spille mod verdens bedste mandlige spiller.
Folk var spændt på det,
men de var også bekymrede.
Får hun tæsk?
SKAKDRONNINGEN
Skak er uendelige muligheder.
Man skal være forberedt på at spille et dårligt træk,
falde til ro og vende tilbage.
Man får altid nye chancer, nye muligheder.
Men ligesom i livet skal man være ekstremt modstandsdygtig.
Spillet er ikke slut, før det er spillet færdigt.
Skakprinsesse
fænomen - Li'l champ Husk navnet, Judit Polgár
Som barn drømte jeg om at spille mod verdens bedste spillere
i verdens bedste turneringer.
Men de drømme virkede uopnåelige.
På grund af den, jeg var,
og hvor jeg kom fra.
I dag har Ungarn en kommunistisk regering.
En moderne totalitær stat.
Ytringsfriheden blev afskaffet.
Ødelagt økonomi, inflation, arbejdsløshed.
Millioner af ungarere er nødt til at have flere jobs.
Europas højeste selvmordsrate.
Da mine tre døtre blev født,
var vi meget fattige.
LÁSZLÓ POLGÁR, JUDITS FAR
Vi boede i et nedslidt hus i et arbejderdistrikt.
Væggene var våde fra loft til gulv.
Jeg ønskede et bedre liv for mine døtre.
Jeg begyndte at studere geniers biografier.
Han læste over 400 bøger
af verdens mest indflydelsesrige personer for at studere mønstre.
Han indså, at genier er skabt, ikke født, hvis de uddannes rigtigt.
De begyndte alle at lære som femårige,
hvor de studerede et emne i otte til ni timer hver dag.
László Polgár og hans kone, Klára, besluttede, at de ville opdrage genier
med dette eksperiment.
Mange følte næsten, at det var børnemishandling.
At han gjorde noget, der ville påvirke dem negativt senere i livet.
Jeg tvivlede aldrig på, at eksperimentet ville føre til succes.
Jeg vidste først ikke, om han havde ret.
Det er sandt.
Men jeg kunne lide min mand og hans idé.
Så hvorfor ikke?
Hvorfor skak?
Svaret er enkelt. Skakbrættet er nemt at have.
Og det er billigt.
Min søster Susan er syv år ældre end mig.
Sofia er halvandet år ældre.
De spillede allerede en del skak.
Da jeg var fem år gammel, begyndte jeg at lære skak.
Grundlaget for skak er meget vigtigt.
Først lærer man, hvordan brikkerne bevæger sig.
Der er seks figurer. Ridderen, løberen, tårnet, bonden…
Nye åbningsstrategier.
Siciliansk forsvar, Berlin-forsvar.
Når man slipper brikken, må man ikke flytte den igen.
Mine forældre følte, at det ville være spild af tid,
fra et akademisk perspektiv, at gå i skole.
Så vi fik hjemmeundervisning.
Min far lavede et kortsystem ligesom på bibliotekerne.
På hvert kort stod der strategier og taktikker.
Vi skulle huske hundredtusindvis af kort.
Min far lavede en helt speciel væg, hvor vi havde 30 skakbrætter.
Skakproblemer.
Vi skulle skrive løsningen ned.
Vi var meget fattige.
De penge, vi havde, blev investeret i vores skaktræning.
En træner kom fra 10 til 13.
En anden træner kom fra klokken 14 til 17. Endnu en fra 17 til 21.
Hele dagen handlede om skak.
Der var ingen lørdage, søndage, fødselsdage, fester.
Hver dag var en arbejdsdag.
Men pigerne hyggede sig.
Da jeg var seks, spillede jeg min første turnering
mod karréen, hvor vi boede.
Jeg husker tydeligt, at førstepræmien var et lille magnetisk skakspil.
Jeg ville virkelig gerne vinde det.
Normalt var jeg et meget genert barn.
Men når jeg spillede skak, var jeg i min helt egen verden.
Jeg var en dræber, jeg angreb, jeg var aggressiv.
Alt var sort eller hvidt.
Jeg ville angribe og dræbe min modstander.
Jeg ville ofre alt for at få skakmat.
Jeg vandt turneringen.
Og det lille magnetiske skakspil.
Den følelse, jeg fik af at vinde partierne,
var utrolig stærk.
Bagefter stod det mig indlysende klart, at jeg skulle være skakspiller.
Jeg kunne ikke være andet.
Hvis man vil være den bedste, er det vigtigt at have udfordringer.
For at bevise sit eksperiment ville min far have os til at spille
mod de stærkeste modstandere, og det betød mænd.
Men da vi skulle spille mod mænd,
så de på os, som om vi planlagde en rejse til månen.
Skak var en mandsdomineret sport.
Det var virkelig en herreklub.
De havde streng adskillelse.
Kvinder måtte ikke spille i herreturneringer.
Kvindelige skakspillere blev mildest talt ikke respekteret.
- Er kvinder dårlige skakspillere? - De er forfærdelige.
De er vist ikke så intelligente.
- Gælder det alle kvinder? - Det tror jeg.
Jeg har aldrig mødt en dygtig kvindelig skakspiller.
Der er den rene mentale evne for at forstå skak
og at nære meningsfulde tanker om spillet.
Der er også den personlighed, der skal til for at blive god.
Alt tyder på, at kvinder ikke har nogen af delene.
Mine søstre og jeg ville ændre den skøre idé på en eller anden måde.
Hvis vi kunne rejse til turneringer,
ville det vise verden, at vi kunne gøre det.
I Ungarn, et kommunistisk land,
skulle man have tilladelse til at rejse ud af landet
for at spille i turneringer. Man skulle stå på god fod med dem.
Havde man kreative idéer og valgte,
at ens barn skulle have hjemmeundervisning,
at ens datter skulle spille mod mænd,
så blev det ikke støttet af den kommunistiske regering.
I modsætning til andre kvindelige spillere måtte vi ofte ikke forlade østblokken.
Under det kommunistiske regime,
bliver man straffet. Det kan gå ud over hele familien.
Nogle gange kom politiet ud med maskingeværer
og fik os ud af sengen om morgenen.
Nogle gange kom de for at sende os på sindssygehospitalet
eller i fængsel.
De sagde sågar, at de kunne tage børnene fra os.
De ville tage børnene fra os. Tænk engang.
Min far prøvede altid at bevise sit eksperiment.
Han var klar til at kæmpe for at leve, som han drømte om.
Han sagde: "Gå tilbage til skakbrættet."
Det eneste svar er at arbejde hårdere og vise resultater.
Generelt måtte vi kun spille i Ungarn og i Østeuropa.
Jeg spillede mod voksne og vandt det ene parti efter det andet.
Jeg havde brug for en ny udfordring.
Jeg spillede meget blindskak.
Bonde til E4.
Springer til C3.
Springer til F7.
Skakmat.
Mit mål var at vinde hvert parti.
Min drøm var selvfølgelig at komme på verdens top ti-liste
og være en af de bedste.
Dengang var verdens bedste spiller Garry Kasparov fra Sovjetunionen.
Ham havde jeg fulgt fra en meget tidlig alder.
En ny skakmester er blevet kronet. Han hedder Garry Kasparov.
Verdens yngste skakmester nogensinde.
Vi samledes på tæppet,
så ham spille og lærte rigtig meget.
At spille mod Kasparov er som at spille mod Michael Jordan.
Uophørlig ambition, uophørlig indsats og pres på sig selv.
Den bedste, uanset tempo.
Jeg ser ingen, som kunne tage titlen fra mig,
medmindre jeg ødelægger det for mig selv.
Jeg fulgte nøje med i idéerne, åbningerne, trækkene.
Jeg kopierede dem også.
Han var aggressiv.
Jeg var også aggressiv.
Jeg var stor fan af ham.
Jeg drømte allerede om at spille mod ham.
Ifølge familiehistorien
opdagede jeg skak, da jeg var fem et halvt.
Det var en vinteraften i byen Baku i Aserbajdsjan
i den sydlige del af Sovjetunionen. Der er jeg født og opvokset.
Jeg så mine forældre forsøge at løse en skakopgave i den lokale avis.
Jeg var fascineret af spillets hemmeligheder.
Kun 64 firkanter, 32 brikker.
Jeg blev straks opslugt af spillet. Det var en passion.
Som skabt for hinanden.
I Sovjetunionen blev skak betragtet som et politisk våben.
For at demonstrere det kommunistiske regimes
intellektuelle overlegenhed over Vesten.
Der var et meget bredt netværk,
der identificerede talentfulde spillere
og hjalp med at udvikle talenterne.
Jeg fik hurtigt succes, for mit talent blev straks opdaget.
Lys fremtid for skoledreng
En stjerne rejser sig i øst
En fremtidig verdensmester?
Sovjetisk skak var skak, punktum. De dominerede skakken på alle niveauer.
De producerede mestre, både mænd og kvinder, år efter år.
Hvis man ville lære skak fra mestrene, betød det den sovjetiske skakskole.
De sad på toppen af skakverdenen.
På det tidspunkt spillede Susan allerede i meget seriøse turneringer.
I 1984 lå Susan nummer et på kvindernes rangliste.
Hun begyndte at få internationalt anerkendte resultater.
I nyhederne i aften…
Susan Polgár fra Ungarn.
Susan Polgár er bedste kvinde…
Verdens bedste kvindelige skakspiller.
Det var tilfredsstillende. Selvom de prøvede at holde mig nede,
lykkedes det ikke.
En ekspert kaldte hende for skakversionen af Mozart.
Hendes to søstre havde også succes.
Journalister kom til Ungarn og bad om interviews.
De kunne ikke forstå, hvordan det er muligt,
at verdens bedste kvindelige spiller
ikke måtte forlade østblokken.
Journalisterne sagde, hvis myndighederne
ikke stoppede diskriminationen mod familien Polgár,
ville de indlede en verdensomspændende kamp mod Ungarn
for menneskerettighedskrænkelser.
På et tidspunkt følte den ungarske regering,
at presset blev for meget pga. den dårlige presseomtale.
Til sidst frigav de vores pas, så vi kunne rejse til Vesten.
Vi var meget glade.
Jeg drømte om at kunne vise vores styrke frem for hele verden.
Nu kunne vi gøre det.
THESSALONIKI / GRÆKENLAND
Skakolympiaden i 1988 havde over 100 deltagerlande.
Hvert land sendte deres bedste repræsentanter.
Den ungarske kaptajn besluttede at sende os tre søstre
og Ildikó Mádl til Olympiaden.
Det var mærkeligt at spille i kvindernes olympiade,
hvor vi kun spillede mod kvinder.
Men vi gjorde en undtagelse.
Endelig kunne vi vise vores evner.
Det var os mod verden.
På vegne af FIDE byder jeg velkommen til den 28. Skakolympiade.
Skakolympiaden er OL i skak,
og det er det største, mest prestigefyldte holdmesterskab.
Alle kommer der.
Der spilles et holdmesterskab, der afgør verdens bedste skakland.
Der er to afdelinger.
Der er herrernes turnering, og der er kvindernes olympiade.
Hver dag i to uger står et land over for et andet land.
Næste dag et nyt land.
Man kan højst vinde tre point i hvert parti.
Flest point vinder olympisk guld.
Bare det at gå ind i turneringshallen var noget særligt.
Vi var små piger.
Det var første gang, vi så den absolutte elite, skakkens creme de la creme.
Kasparov er der.
Jeg så, at Susan snakkede med Garry Kasparov.
Sofia og jeg fniste og smilede:
"Wow, Kasparov taler med os."
Valget af Polgár-søstrene skabte kontroverser.
De var meget unge.
Et hold teenagepiger, der konkurrerer mod verdens bedste spillere.
Det var nyskabende, men de fleste grinede af dem og sagde:
"Der har vi det sovjetiske hold."
De dominerede skakverdenen.
De havde ikke tabt en olympiade i over 30 år.
Ingen kan røre dem.
Spillere, sæt jer venligst ned.
UNGARN: Polgár Z. - Polgár J.
Jeg går ind i hallen.
Jeg sætter mig ned.
Jeg spillede ved bræt et.
Judit spillede ved bræt to lige ved siden af mig.
Ildikó Mádl og jeg skiftedes til at spille ved bræt tre.
Jeg justerer brikkerne.
Mit ben ryster, fordi jeg er nervøs.
Jeg spekulerer på, om jeg er mentalt forberedt på
at spille mod nogle af verdens bedste spillere.
Spændingen stiger.
Men da partiet starter, ændrer jeg fuldstændig tankegang.
Jeg lukker alt ude, der foregår uden for skakbrættet,
og fokuserer på spillet.
UNGARN MOD AUSTRALIEN: 3-0
2. RUNDE: UNGARN MOD FRANKRIG
UNGARN MOD FRANKRIG: 6-3
Jeg kom ind i rytmen under partiet,
og jeg vandt det ene parti efter det andet.
JUDIT - 4 SEJRE -0 TABT
Ja, hun var en sensation.
Efter Judit vandt de første partier, begyndte folk at frygte hende.
Når hun satte sig ned, havde vi en god chance for at vinde.
Vi var bestemt ikke vant til meget unge piger, der spillede skak så godt.
Det var meget usædvanligt.
Der sidder hun, den 12-årige pige med hestehale,
og hun dominerer bare.
Hun gjorde modstanderne til ynkelige ofre.
Det havde den effekt, at flere hundrede gæster besøgte turneringen.
Der opstod en slags Polgár-mani.
Polgár-pigerne er et ægte skakfænomen.
De har et enormt talent.
Judit, kun 12, er den bedste spiller på sin alder.
Judit er den mest talentfulde.
Gid jeg var så stærk, da jeg var på samme alder.
Hun har en god chance for at blive verdensmester blandt kvinderne.
Det er jeg sikker på.
Den form for skak, hun spillede, energien bag hvert træk,
var ukendt i kvindeskak.
Jeg spillede vældig godt.
Men selvfølgelig spillede sovjetterne også vældig godt.
STILLING 9. RUNDE 1. SOVJETUNIONEN - 2. UNGARN
Det kræver et mirakel, hvis Ungarn skal fratage russerne
den medalje, de betragter som deres egen private ejendom.
Vores holdkammerat, Ildikó Mádl, sagde:
"Giver de os sølvet nu, er jeg klar til at skrive under."
Judit mente, at formålet med turneringen var at vinde guld.
Det smittede af på alle.
UNGARN 11. RUNDE SUSAN +1 JUDIT +1 SOFIA +½ REMIS
Judit blev ved med at vinde sine partier.
Susan, Ildikó og jeg klarede os godt.
SUSAN +1 JUDIT +1 ILDIKO +½
Det var sidste runde,
og spændingen var enorm, for alt afhang af den
i forhold til guldmedaljen.
De fleste troede ikke, at sovjetterne kunne detroniseres.
Jeg vandt meget hurtigt.
Ildikó Mádl spillede remis.
Det hele afhang af det her parti, hvor Susan skulle op imod Pia Cramling,
en af de bedste kvindelige spillere.
Det var skræmmende, men jeg gjorde mit bedste.
Helt indtil sidste øjeblik
var det ikke klart, om vi kunne få guldmedaljen.
Sidste runde var færdig, og så vidste vi, at det var guld.
Vi var ekstremt glade.
Med en samlet sejr på 33 point har det ungarske hold sat ny rekord.
Judit kom ind og gjorde rent bord.
Hun tabte ikke et eneste parti. Det var utroligt.
Det viste verden, hvem Polgár-søstrene var.
Guldmedaljen går til Ungarns hold.
Vi følte, at hele verden støttede os.
Det var en opløftende følelse, vi ikke havde mærket meget til derhjemme.
Da vi kom hjem fra Thessaloniki til Budapest lufthavn,
opstod der pludseligt en uventet situation.
Folk ventede på os.
THESSALONIKI GAV OS GULD
Hatten af for damerne!
Skakolympiaden ændrede vores liv.
Vi tog af sted som sorte får og vendte hjem som guldpigerne.
Ungarn anerkender Polgár-familie
for første gang.
Vi blev inviteret til parlamentet.
Præsidenten fejrede det med os.
Føler László Polgár nogen tilfredsstillelse nu?
Jeg ville lyve, hvis jeg sagde nej.
Piben fik en anden lyd hos myndighederne og skakforbundet.
Vi kunne ikke gøre noget forkert.
Det politiske landskab ændrede sig. Berlinmuren skulle snart blive væltet.
Det, samt vores sejr ved OL i skak, gjorde det lettere for os at rejse.
Judit vandt mange turneringer det år, men der var ingen søskenderivalisering.
Vi mente alle, at hun kunne nå helt til tops.
Hvornår kommer der en kvindelig verdensmester?
Måske sidder hun ved siden af mig. Jeg ved det ikke.
Verden har aldrig set noget lignende. Hun bliver bedre for hver turnering.
Det er skræmmende.
Jeg flyttede 200 point på kun et halvt år, hvilket var enormt meget.
I skak har vi et ratingsystem. Det er ret enkelt.
To spiller mod hinanden, begge har en bedømmelse.
Hvis du slår mig, får du point, og jeg mister point.
Så da jeg var 12 år, blev jeg verdens bedste kvindelige spiller.
Men jeg stoppede ikke.
12-årig er bedste kvindelige skakspiller
Jeg vil være stormester og få
en rating, der bliver højere og højere.
For at blive stormester skal man nå 2500 eller derover.
Man skal også spille på højt niveau i tre turneringer.
Judit brød rekord efter rekord.
Verden fik amok i spekulationer
om muligheden for, at hun kunne knække Bobby Fischers 33 år gamle rekord
som den yngste, der får en stormestertitel.
Hver måned var hendes billede forsiden af et blad.
Alle fulgte hendes fremskridt.
Flyt dig, Fischer, her kommer Judit Polgár
I 1991 deltog jeg i det ungarske supermesterskab.
Jeg var 15 år og 4 måneder.
Bobby Fischer blev stormester, da han var 15,6 år gammel
Det var min sidste mulighed for at slå Bobby Fischers rekord.
JUDIT MOD FISCHERS REKORD 1991
TIBOR TOLNAI - RATING 2480
Mesterskabet havde en stærk opstilling.
Alle de store ungarske spillere var der.
Ingen overvejede, at jeg var en udfordrer.
Jeg spillede ret godt.
Folk var chokerede.
SIDSTE RUNDE
Det var sidste runde.
Jeg havde de sorte brikker mod den ungarske stormester, Tibor Tolnai.
Hun skulle bare spille remis mod Tibor Tolnai for at blive stormester.
Men for at vinde turneringen og blive ungarsk mester
havde hun brug for en sejr, så hun havde et dilemma.
Hun måtte vælge, om hun ville nøjes med remis og blive stormester,
eller forsøge at vinde mesterskabet.
De fleste spillere ville nøjes med remis, tabe det nationale mesterskab,
men opnå stormestertitlen. Således ville man skrive historie.
Taber hun, får hun ingen af delene.
De er forfærdelige skakspillere.
De er vist ikke så kloge.
Jeg ville slå Bobby Fischers rekord, men jeg ville også vinde.
Hun valgte at løbe risikoen.
Jeg var meget nervøs på hendes vegne.
Jeg spillede meget taktisk, meget skarpe stillinger.
Jeg åbnede centrum.
På et tidspunkt foretog jeg et meget uventet træk.
Jeg sprang til C4 med min springer ude fra siden.
Nu truer jeg med at tage bonden.
Hvid kan ikke tage min springer, for så ville jeg tage hans,
og så kunne jeg lave en gaffel på dronningen og løberen,
og så falder alt fra hinanden for hvid.
Nogle gange kan et enkelt træk i et parti gøre en forskel.
Og et par træk senere…
…vandt jeg.
Jeg blev stormester, da jeg var 15,4 år. Jeg slog dermed Bobby Fischers rekord.
Ungarsk pige er yngste stormester
Man kan ikke overdrive betydningen af denne bedrift.
Judit var den yngste nogensinde, mand eller kvinde,
der blev stormester.
At en 15-årig vandt mesterskabet
og samtidig blev stormester
var som et eventyr.
At blive stormester er meget vigtigt.
Jeg fik mere selvtillid ved at slå spillere af den kaliber…
…men nu tænkte jeg:
"Hvad nu?"
LINARES / SPANIEN
Linares-turneringen er den vigtigste i verden.
Linares er skakkens Wimbledon.
En gang om året mødes vi i Linares og vi afgør, hvem der er bedst.
Det er første gang i skakhistorien,
at en pige er blandt verdens bedste mandlige spillere.
Det var min første eliteturnering.
De bedste spillere deltog.
Deriblandt Garry Kasparov.
Forberedelserne til sådan en turnering er meget udfordrende,
men man ved det på forhånd, så jeg havde flere måneder til det.
Det var meget vigtigt for hende at være godt forberedt til konkurrencen.
Åbningsvariationerne, som Kasparov spillede, skulle analyseres,
og der skulle findes et modangreb.
Jeg var nervøs og nysgerrig efter at se, hvordan jeg vil spille,
når alle spillere blev betragtet som bedre end mig.
Kasparov sagde i et interview:
"Det er dejligt, Judit spiller i Linares-turneringen.
På den måde lærer vi hendes styrke at kende."
Jeg ved ikke, hvad han mener med "styrke".
Jeg gør mit bedste.
Tror du, du kan slå ham?
Jeg dominerede altid i Linares.
Jeg vandt i Linares i 1992 og 1993 med høje point.
Kasparov triumferer
I 1994 følte jeg mig selvsikker, for jeg var stadig den stærkeste spiller.
Det var et utroligt vigtigt øjeblik, for det var første gang,
at verdensmesteren, Garry Kasparov,
skulle spille mod verdens bedste kvindelige spiller.
Dengang var det uhørt, at en kvindelig spiller skulle møde
den bedste mandlige spiller. De spillede ikke i samme turneringer.
Det var et historisk øjeblik.
Det var hendes første eliteturnering. Hun var en topspiller, men…
Hun var kvinde, så hun skulle vise sit værd.
Polgár MOD KASPAROV: 1. PARTI - 1994
SPILLERE
Kasparov ankom, 30 sekunder før partiet startede.
Alle fotograferne stod foran ham med blitzen klar.
Han udstråler en utrolig selvtillid:
"Jeg ved, hvad jeg gør. Jeg er forberedt.
Jeg slår dig."
Man har en følelse af, at han vil æde en levende.
Det første møde mellem ham og mig selv.
Alt kan ske.
Jeg havde de hvide brikker. Mit første træk er altid det samme.
1. e4.
Konge-bonden.
Jeg vidste godt, at Kasparov ville spille et siciliansk forsvar.
Det er han ekspert i.
Det sicilianske forsvar er aggressivt.
Spillerne lægger hårdt ud for at kontrollere midten af brættet.
Det fører til en meget dynamisk spillestil.
Partiet åbner sig ret hurtigt.
Judit har besluttet sig for at være ultraaggressiv
og bringer dronningen tæt på sort konge.
Dronningen står på samme række som den sorte konge,
men man kan ikke bare kaste ting efter kongen.
Det tillader stærke spillere ikke.
Man skal være lidt snedig.
Judit var ikke særlig snedig som ung spiller.
Hun gik direkte efter struben.
Mod Kasparov er det en svær opgave.
Judit begynder at spille lidt planløst,
for hun kan ikke rigtig få øje på et angreb.
Hun mister kontrollen.
Helt fra begyndelsen spillede Kasparov bedre end mig.
Han spillede fremragende.
Jeg tænkte meget.
Jeg brugte megen tid.
Det blev værre og værre.
Man kunne mærke, at det ikke var interessant for publikum.
Folk gik ind og ud.
Men man giver aldrig op.
TRÆK 34
TRÆK 35
Så nåede vi til træk 36,
og der skete noget meget mærkeligt.
Kasparov flyttede sin springer til C5.
Det var en stor fejl.
Nu kunne jeg flytte min løber
og lave et dobbeltangreb, hvor jeg angreb hans dronning og tårnet.
Det er ikke muligt at forsvare begge angreb.
Før det træk vidste jeg, at jeg var ved at tabe kampen.
Men på dette tidspunkt indså jeg,
at der var mulighed for remis.
Tænk, at jeg spiller mod verdens bedste spiller,
og det er udfaldet.
Men han fortryder, tager skakbrikken op,
og stiller den tilbage på det oprindelige felt for at gøre noget andet.
Det var et stort chok. Min modstander lavede et ulovligt træk.
Reglen om rørt brik er meget vigtig i skak.
Giver man slip på en brik, er det sådan, det er.
Flytter man brikken igen,
er det et klart brud på fair play. Det er snyd.
Men den eneste, der ser det, er Judit.
Jeg så mig omkring: "Hvad sker der?"
Ingen sagde noget, og jeg vidste ikke, hvordan jeg skulle håndtere det.
Så jeg tænkte, at hvis ingen siger noget,
så burde jeg
måske ikke sige noget.
Måske kan det kun ses fra min vinkel.
Og jeg er jo en 17-årig tilkomling,
der spiller mod verdensmesteren…
Måske bliver jeg ikke inviteret, hvis jeg siger noget.
Hvordan kan jeg bevise det?
Det er mit ord mod hans.
Hvis hun beskylder Kasparov for det, og han benægter det,
så er det den forkælede møgunge,
som ikke kan bære tanken om at tabe partiet,
og som derfor anklager ham for noget forfærdeligt.
Et spansk tv-hold var der og filmede,
men der var ingen kameramand bag kameraet.
Så det blev ikke optaget.
Hun fortsatte partiet.
Reglen er, at når partiet fortsætter, er det for sent at protestere og klage.
Derefter spillede han godt.
Hans lederstilling blev forvandlet til sejr…
…og det var slut.
Toppigen slår ikke Kasparov
Jeg var meget oprevet.
Efter partiet tog jeg hen for at spise på restauranten.
Det gjorde vi under turneringen.
Pludselig kom dommeren hen til bordet.
Han spurgte mig: "Kan jeg hjælpe dig med noget?"
Jeg sagde: "Når du nu spørger,
så vil jeg gerne høre om kameraet, som stod 15 meter væk,
optog noget."
Pludselig begynder historien at rulle.
Garry Kasparov forstår, hvad der foregår, og han bliver meget oprevet.
Han går rundt og siger til folk: "Der bør gøres noget ved det.
Du skal skrive om det her. Det er en skændsel."
Ingen mistænkte Kasparov for noget. Han er en meget respekteret skakspiller.
Men jeg spørger ham: "Hvad tænker du selv? Slap du brikken?"
Han siger:
"Jeg ved det ikke. Det tror jeg ikke, men jeg ved det ikke."
Arrangøren af turneringen udsendte en pressemeddelelse…
…hvori der stod, at Kasparov var en ærlig spiller.
På et tidspunkt forlyder det,
at tv-holdet er på vej tilbage til Linares.
Der skete det, at kamerafolkene var taget tilbage til Madrid,
hvor de indså, at de havde glemt at slukke kameraet.
Det optog stadig.
TV-holdet kunne fremvise optagelserne.
Det fremgår tydeligt, at han har sluppet brikken.
Så tager han fat om den igen og flytter den tilbage.
Jeg husker chokket. Chokket over billederne på videoen.
Judit kunne heller ikke tro det.
Jeg var glad for, at videoen beviste, hvad jeg fornemmede.
På samme tid var det ikke nogen trøst.
For når man har underskrevet noteringslisten efter kampen,
kan man ikke ændre noget.
Ingen forventer, at verdensmesteren ville bryde sådan en regel,
fordi han mener, at det er pinligt at tabe mod en pige.
Problemet var, at jeg stolede på min modstander.
Det burde jeg ikke.
Ja, der var en lille kontrovers der, så jeg…
Jeg mærkede ikke, at min hånd faktisk slap brikken.
Det ville jeg ikke have gjort. Det er…
Hvis man ser videoen, er det omkring en tiendedel af et sekund.
Jeg følte ikke, jeg gjorde noget forkert.
Man ser det kun i ekstrem slowmotion.
Prøv at se, om du bemærker en tiendedel af et sekund.
Jeg ville ikke have tabt partiet. Det ville være endt i remis,
men at gå glip af sejren havde været ubehageligt.
Det ødelagde turneringen for mig.
Under resten af turneringen mindede folk mig om det.
Brud på skakreglerne
Skandalen startede, og den tog fart.
Mestrene snyder.
Man kan ikke hævde andet, når man ser billederne, vi viser om lidt.
Man kan se, hvordan mesteren gør noget, der er forbudt.
Det blev et stort drama.
Det er en af de mest berømte hændelser i skak.
Judit var selvfølgelig oprevet.
Men det, hun gør, er beundringsværdigt for en pige i hendes stilling.
På den sidste dag går hun hen til Kasparov i hotellets lobby.
Hun siger: "Hvordan kunne du gøre det mod mig?"
Hvis man aldrig har mødt Garry Kasparov personligt,
forstår man måske ikke helt, hvor modigt det er,
for han er ret overvældende.
Jeg ville have en forklaring fra Garry.
Men han blev fornærmet over,
at jeg ydmygede ham foran andre mennesker.
Jeg interviewede ham om det.
Han sagde: "Hun burde lære lidt pli."
De talte ikke sammen i tre år.
Efter partiet var der spørgsmål fra journalister
og samtaler med familie.
Det var en pine at tale om det.
Selvom han begik en fejl,
forstod jeg godt, jeg blev udspillet.
Det føltes ikke godt.
Jeg skældte dem aldrig ud,
hvis de ikke vandt.
Men det er skidt at tabe.
Min far skjulte aldrig, at han ønskede succes.
Han ville bevise sit eksperiment
og vise, at han kunne opnå noget stort med sine børn.
Efter Linares sagde han, at vi burde konkurrere igen
i Women's Chess Olympiad.
Jeg mente, det var ret indlysende, at vi var de bedste blandt kvinderne.
Jeg ville vise mit værd over for mænd.
Fra da af begyndte jeg at træffe beslutninger på egen hånd.
Nogle gange er det vigtigt at træffe sine egne valg,
uanset hvad forældrene siger.
MADRID / SPANIEN
Samme år så jeg Judit spille i turneringen i Madrid.
Hun spillede fremragende skak.
Hun slog meget stærke spillere.
Jeg vil aldrig glemme,
hvordan de mandlige spillere reagerede på hendes sejr.
Der var fire partier, hvor modstanderen ikke gav hånd, da han opgav.
Alle de ting er hellige i skak.
Sådan gør man, men de stormede bare væk.
Det var pinligt.
Teenager viser, at hun kan komme stærkt igen
Judit Polgár scorer en stor sejr i Madrid
Hvordan reagerer de mandlige skakspillere, når du besejrer dem?
Jeg kæmpede hårdt for at opnå respekt fra eliten, fra verdensmestrene.
Nogle af dem var skeptiske i forhold til, om jeg overhovedet hørte til der.
Hvad skal der til, for at hun kan komme op i verdenstoppen?
Jeg tror, det bliver svært.
Hun skal være heldig hele tiden.
En af de store stormestre, Viktor Korchnoi,
kaldte mig caféspiller.
Han tog mig ikke alvorligt.
"Hun slår mig kun, hvis jeg ikke er interesseret.
Helt ubevidst var jeg ikke interesseret i dag."
Jeg skulle bevise det ti gange mere, end hvis jeg havde været en dreng.
Har vi nogensinde haft en kvindelig verdensmester?
Hvorfor ikke?
Man skulle tro, det var den perfekte sport for kvinder.
Fakta siger det modsatte.
Men Judit Polgár fra Ungarn?
Judit er en undtagelse, men selv hun kan ikke fastholde kampånden.
I 1996 var der en invitationsturnering i Dos Hermanas.
Før kampene
står jeg sammen med min mor og venter på elevatoren.
Elevatoren stopper, dørene åbner, der står Kasparov sammen med sin træner.
Det var underligt, for der havde været spændinger imellem os
siden hændelsen.
Min mor siger: "Gå ind i elevatoren."
Polgár MOD KASPAROV: 2. PARTI - 1996
Jeg gik ind til partiet med tanken: Jeg skal give ham kamp til stregen.
Jeg havde igen de hvide brikker.
Jeg har allerede en fordel.
Første træk, 1. e4.
KONGE-BONDE
Det var endnu et siciliansk forsvar,
men derfra gik det vildt til.
Judit angriber straks. Hun angriber dronningen.
Så sætter hun kongen i skak. Kongen må flytte.
Så lander løberen på brættet for at angribe.
Jeg vidste, hun ville spille aggressivt, men jeg var overrasket.
Judit havde nærmest en kugle af energi, ligesom et lyn, som kunne eksplodere.
Judit lagde hårdt ud i åbningen. Hun spillede aggressivt.
Hun tog plads på brættet.
Så gik hun ind i midtspillet.
Midtspillet er fasen, hvor de dybe idéer kommer i spil,
og hvor man prøver at overliste modstanderen.
Det er det dramatiske stadie.
Kasparov beslutter sig for at øge indsatsen.
Han sætter modigt sit tårn midt på brættet
og angriber hendes dronning og løber på samme tid.
Et vildt slagsmål.
Hun var lidt usikker på det tidspunkt, og Garry blev ved med at presse hende.
En del af intensiteten handler om, hvor lang tid det tog.
Det var katten efter musen.
Han skabte vinderstillingen, så sneg jeg mig væk,
og så fik han igen vinderstillingen.
Jeg begyndte at spille unøjagtigt.
Garry spillede godt og overtog partiet.
Jeg regnede otte til ti træk frem for at se,
om jeg kunne redde partiet.
Men det er Kasparovs træk, og han sætter modigt sit tårn
på samme række som hendes konge.
Det ser ud til, hun taber materiale. Måske må hun opgive.
En typisk svaghed for mange kvindelige spillere er,
at de går i panik, hvis de bliver truet. En trussel udløser en defensiv reaktion.
Jeg skulle beslutte, hvad jeg ville gøre.
Og uret tikker.
Judit ignorerede truslen.
Hun slår tilbage og tager en bonde.
Hun fører med en bonde uden kompensation.
Mit angreb mødes ikke med panik, men med et modangreb.
Hun forsvarede sig godt.
Hun gør det meget svært for ham at vinde partiet.
Partiet varer i timevis.
Jeg fik en meget uventet idé.
Hun sætter den sorte konge skak, og så ofrer hun et tårn.
Det var som torden på en blå himmel. Det var helt uventet for Garry.
Pludselig er hans stilling ikke så let at vinde længere.
Judit er afhængig af de tricks for at holde sig i live i partiet.
Efter seks timer når de til slutspillet.
SLUTSPILLET
I slutspillet har vi ingen dronninger og langt færre angrebsbrikker.
Det er den sidste del af partiet.
Hun endte i et slutspil, som vi kalder teoretisk remis.
Kasparov har en springer og et tårn.
Hun har kun et tårn. Og det er remis.
Det er en død remis.
Man kan holde den remis med lukkede øjne.
Men hun måtte være præcis.
Slutspillet var aldrig hendes stærkeste side.
Kasparov ville spille et par træk mere for at tjekke min viden.
Han spillede ikke alle træk 100 % præcist, men han gav aldrig slip på partiet.
Jeg indså, at han vidste meget mere end mig i dette teoretiske slutspil.
Efter et par træk mere
knækker Judit endelig.
Min konge kunne ikke flygte.
Det tragiske var, at hun kæmpede godt
og nåede et slutspil, der egentlig burde være sikkert,
men spillede det forkert.
Forestil dig, at du overlever en byge af slag fra Mike Tyson
i otte runder, i ti runder.
Skak er et spil, der varer i timevis. Efter mange timer
kollapser man under presset. Det er, hvad stærke spillere gør ved en.
Slutspillet var en eksamen, som faktisk ikke var så svær,
men hun knækkede under presset.
Det var et slemt nederlag.
Jeg begik en strategisk fejl.
Jeg havde det ikke godt bagefter.
Blodbad, da Kasparov angriber
Efter mit parti mod Kasparov i 1996
spillede vi flere gange mod hinanden.
Polgár MOD KASPAROV: 3. PARTI - 1996
Jeg kunne lide det, for hendes spillestil gjorde,
at jeg følte mig godt tilpas.
Polgár MOD KASPAROV: 5. PARTI - 1997
Judit var overaggressiv. Det er en meget kraftfuld angrebsstil.
Jeg var også angrebsspiller, men mere erfaren.
Derfor kom hendes aggressivitet til at arbejde imod hende.
Man må forstå, at Garry Kasparov anses for at være
historiens bedste skakspiller.
Judit spillede ikke bare mod den nuværende verdensmester,
men gik slag i slag med historiens største skakspiller.
Polgár MOD KASPAROV: 7. PARTI - 2000
Når jeg spillede mod Kasparov, kunne jeg mærke, at bare ved at sidde der,
før han begyndte at spille,
var han overlegen.
Jeg følte sågar, det var en formalitet,
men vi skulle stadig spille. Til sidst vandt han.
Jeg var i mit livs form, så hun var blot en spiller blandt mange.
På grund af hendes spillestil,
og måske en slags psykisk ubehag,
gik det ikke godt, men hun var en af mange.
Den måde, hun spillede skak på,
var ikke den rigtige måde at håndtere mig på i mine bedste år.
Giver Kasparov dig problemer?
Ja, jeg scorer ikke så godt.
Betyder det, at du har for stor respekt for ham til at kunne spille dit bedste?
Det ved jeg ikke, måske ubevidst.
Når man ikke vinder, føles det ikke altid på samme måde.
Nogle gange, når man taber, og modstanderen spillede godt
og lavede fantastiske løsninger, føles det ikke så slemt.
Mod Kasparov kom frustrationen af, at jeg ikke kunne give et godt modspil.
Han virkede uovervindelig, overmenneskelig.
Jeg skal give ham et godt modspil, men hvordan er det muligt?
I skak kan man se, at mange spillere er så optaget af spillet,
så besatte af det,
at det får betydning langt ud over spillet.
Det er livsvigtigt.
Min far ville så gerne have succes for at bevise, at han havde ret
i troen på:
"Det bliver en succes."
Han sagde, at der ville ske et gennembrud inden for de næste to år.
Han ville altid have, at jeg gik længere,
at jeg fokuserede på at komme i top ti og lagde endnu mere energi i det.
I mange år betød det projekt, han startede,
at folk spekulerede på, om han var en god mand.
Mange følte, at han gjorde det af ren personlig stolthed,
ikke for hans børns bedste.
Mange stillede spørgsmålet: "Hvad foregår der med børnene?"
"Ødelægger forældrene børnenes liv?"
Jeg vidste, min livsstil var anderledes end mine jævnaldrendes,
fordi jeg brugte så meget tid på skak.
Selvfølgelig tænkte jeg, at det ville være nemmere
at se film eller tilbringe mere tid sammen med vennerne.
I mange år fyldte forberedelserne og turneringerne hele mit liv.
Det føltes ikke som nok.
Det er jo bare 64 felter på et skakbræt.
Der er meget mere i livet end det.
Jeg var glad, men selv efter jeg blev 20,
mente han stadig, at mit liv kun skulle handle om skak.
Men jeg ville udvide mit liv, jeg ville have mere,
ikke kun på skakbrættet.
Det er mest små tilfældigheder, der skaber virkeligheden.
Efter universitetet arbejdede jeg som dyrlæge.
Der kom en rødhåret pige, som lignede Judit Polgár på en prik.
En dag, da jeg var næsten 23 år gammel,
tog jeg familiens hund til dyrlægen.
Dyrlægen var meget venlig, smilende
og snakkesalig.
Undersøgelsen tog ret lang tid.
Jeg afveg fra protokollen, og jeg foreslog hende:
"Skal vi ikke spille tennis?"
Hvad får en mand til at falde for en kvinde?
Der har aldrig eksisteret et nemt svar på det spørgsmål.
Med sine smilende øjne og røde hår
havde hun en ild om sig, en energi,
og lige fra første færd sagde hun, hvad hun mente.
Jeg syntes, det var meget sexet.
Vi begyndte at ses ret ofte.
Jeg skulle til en turnering,
som jeg vandt. Jeg var meget forelsket.
Derefter flyttede vi sammen.
Da Judit blev gift,
stoppede min rolle som manager.
Jeg følte, at min far var lidt skuffet.
Jeg må være ærlig. Jeg siger nødigt min mening om den sag.
Jeg havde meget lidt indflydelse på mine døtre, da de blev voksne,
fordi deres mænd dybest set førte dem i en anden retning.
Da min rolle som manager sluttede,
var jeg lidt såret. Jeg syntes, det var lidt underligt.
Men jeg sagde, det var op til Judit
at beslutte, hvordan hun ville leve sit liv.
I 2000 HAVDE JUDIT VÆRET VERDENS BEDST RANGEREDE KVINDELIGE SKAKSPILLER
I 11 ÅR I TRÆK.
HENDES SAMLEDE RANGERING VAR 32.
Min kæreste ville have jordbær og bestilte dem.
Ja, og jeg spiser også dine.
Da vi blev gift, var jeg tæt på den magiske grænse på 2700 i rating,
som dengang betød, at man kom i top-10.
Men jeg kunne ikke krydse grænsen.
Der var flere turneringer, hvor jeg spillede godt og vandt nogle point.
Men så mistede jeg alt i en turnering.
Gustáv lærte mig, at jeg kunne ændre strategi.
Da jeg blev en del af hendes liv, fortalte jeg hende en stor hemmelighed.
I skak kan man vinde, man kan tabe,
og så er der et tredje resultat, remis.
Han mente, at remis var bedre end at tabe.
Hvis man taber mod en modstander med samme rating, mister man point.
Ved remis mister man dem ikke.
Der var partier, hvor jeg før ville have spillet anderledes.
Jeg ville kæmpe, og jeg vil vinde.
Men så sagde jeg:
"Hvis jeg ikke har idéer, der kan fungere,
er remis også et accepteret resultat."
Hun forblev en af verdens bedste offensive spillere,
men hun begyndte at tabe mindre,
og hendes rating begyndte at stige.
I Linares i 2001, efter denne ændring i tilgang,
er der selvfølgelig en stor omkamp mellem Judit og Kasparov.
Det er turneringen, hvor rørt-brik-kontroversen fandt sted,
og nu er de her igen mange år senere.
På det tidspunkt var min spillestil lidt primitiv, ville nogle nok sige,
men den virkede.
Jeg var stadig nummer et, og jeg klarede mig stadig godt, især i 2001.
Forventningerne til Judit var ikke lave, men ikke særlig høje.
Jeg havde en klar strategi for partiet.
En strategi, hvor han skulle blive nervøs og bekymret.
Det strejfer selv ham, at han kan tabe partiet.
Polgár MOD KASPAROV: 11. PARTI - 2001
Partiet begynder.
Judit har de hvide brikker, og Garry har de sorte.
KONGE-BONDE
Jeg vidste, at Kasparov ikke brød sig om, når hans konge kom under angreb.
Jeg tænkte: "Uanset, hvad det vil kræve, angriber jeg hans konge."
SICILIANSK FORSVAR
Judit vælger at rokere til venstre side af brættet,
mens Garry Kasparov rokerer på den modsatte side af brættet.
Karakteren af disse positioner betyder, at de begge lancerer aggressive angreb.
Det er et kapløb om at nå frem til kongen først.
Allerede i starten af spillet ofrede jeg en bonde.
Kasparov accepterer bondeofringen,
men det betyder, at Judits løber nu er en meget stærk let officer.
Hun er bagud på materiale, men det er hende, der har initiativet.
Kasparov var lidt overrasket, men han forstod pointen.
Kasparov åbner centrum med en bonde.
Han angreb min løber.
Det ville være meget naturligt at flytte den væk.
Men hun bestemmer sig for at ofre en løber uden kompensation.
Det er et stort tab af materiale,
men jeg ville angribe hans konge. "Jeg angriber fortsat hans konge."
På det tidspunkt så jeg mig omkring.
Turneringssalen var fuld, fordi partiet var så spændende.
Jeg tror, Kasparov følte, at han nok sad med fordelen.
Partiet var meget intenst, men jeg følte mig sikker.
Kasparov brugte meget af sin tid.
Efter få minutter spillede han det mest logiske træk.
Uden at tænke mere end tre sekunder over det flyttede jeg min bonde.
Psykologisk set var det et chok.
Hun ofrer alt for angrebets skyld.
Derefter måtte han indse, at tingene ikke er så enkle.
Jeg troede, jeg vandt, men hun indledte et angreb.
Han rejste sig og tog jakken af. Han gik rundt og lagde den på stolen.
Han tog sit ur af og lagde det på bordet.
Det var så rart at se, at Garry blev bekymret.
Jeg havde tit vundet over Judit, men i denne turnering
skulle jeg bare overleve.
Garry måtte trække en kanin op af hatten for at redde sig selv i det her parti.
Kasparov ofrer materiale for at nå Judits konge.
Hans kongestilling er vidt åben.
Det eneste, han kan gøre, er at blive ved med at give skak til den hvide konge.
Her beslutter Garry, at det er nok,
og dette fantastiske, skøre og vilde angrebsspil ender i evigskak.
Judit fremtvinger remis.
I Linares var Judit den eneste, der ikke tabte mod Kasparov.
Hun var den eneste i feltet, der kunne holde stand
mod nummer et i verden.
Da turneringen var slut, talte vi sammen,
og det var tydeligt at han havde respekteret mit spil,
selvom han var den bedste på det tidspunkt.
Hun var tydeligvis en af os nu.
Hun var en topspiller.
Det var en fantastisk følelse at spille det parti i Linares.
Det var en utrolig kamp. Jeg gav ham kamp til stregen,
men jeg kunne stadig ikke slå ham.
Der manglede stadig noget.
Jeg tror, at man kun kan vinde over en som Garry Kasparov,
hvis man tror på,
at man kan vælte sit idol i hans egen disciplin.
Hvis man ikke tror, at man er på samme niveau som ham,
har man ingen chance for at vinde.
Her er vi i træningslejren med Adriaterhavet i baggrunden.
Hvordan er Adriaterhavet?
Smukt at se på, for jeg vil gerne hoppe i.
Året efter, i 2002, så jeg Kasparov til en turnering.
Han spurgte, om jeg ville besøge ham i Kroatien og træne sammen.
Mange spillere havde sammenstød af forskellig art.
Med Judit var det altid bare
respektfuldt.
Derfor foreslog jeg, at vi skulle arbejde sammen.
Hun var en af topspillerne. Hun kunne give mig nye perspektiver.
Judit.
Selvfølgelig var jeg meget glad for invitationen.
Min mand og jeg besøgte deres villa.
Det var en vidunderlig uge.
Det var en stor oplevelse. Kasparov var i fantastisk form.
Jeg lærte meget af den måde, han greb en skakstilling an på.
Hvilke idéer han alvorligt overvejer,
eller hvilke træk, som jeg ville overveje at analysere,
som han ignorerer, fordi de er irrelevante.
Jeg var også overrasket over, at Kasparov ikke arbejder hele dagen.
Vi spillede skak om eftermiddagen,
men om morgenen lavede vi andre ting.
For eksempel skulle vi på havet i en bananbåd.
Det var en fast regel. Alle mine gæster skulle med på bananbåd.
Den konkurrence vandt jeg,
for jeg var den eneste, som ikke faldt i vandet.
Når man er på afstand af stormesteren, har man ofte
en vis opfattelse af vedkommende.
Om hans karakter.
Når man så befinder sig i et afslappet, venligt miljø,
og man tilbringer hver dag sammen med ham,
så får man et helt andet indtryk.
Vi så mere af hans menneskelige side.
Følelsen af, at der sidder en gud på den anden side, er væk.
Der sad et menneske over for hende.
MOSKVA / RUSLAND
På det tidspunkt havde de spillet mod hinanden 14 gange.
Garry Kasparov havde ikke tabt et eneste parti.
Det var hårdt at spille mod Kasparov. Det var som at spille mod Federer.
Alle tabte til Garry.
Garry Kasparov.
Jeg var nok den eneste, som aldrig tabte til hende.
Hun slog Kramnik, Anand, alle de andre spillere.
Jeg var den eneste, der holdt fæstningen intakt.
Polgár MOD KASPAROV: 15. PARTI - 2002
Stilhed, tak. Jeg vil gerne starte runden.
Dommere, start urene, tak.
Næste gang vi mødtes over brættet, havde jeg de hvide brikker.
Jeg spillede mit første træk, 1. e4, konge-bonden to frem.
Det overraskede ikke Kasparov,
for sådan har jeg spillet fra en meget ung alder.
Men hans reaktion var et chok.
Garry overraskede alle ved at spille bonde til e5.
De spillede ofte siciliansk forsvar.
De partier er normalt skøre.
Her besluttede Garry at spille Berlinforsvaret.
Vi har alle vores styrker og svagheder. Judit er en aggressiv spiller.
Valget af åbning var mere defensivt.
Garry Kasparov fremtvang en anden slags spil,
et langsommere, mere nuanceret spil.
Det var absolut ikke min stil.
Hvad sker der for den åbning?
Dronningerne byttes meget tidligt i spillet.
Jeg kan ikke angribe, men det kan han heller ikke.
Garry flytter en bonde på kongefløjen. Judit gør det samme.
Det var ikke aggressivt.
Det var strategisk.
Jeg begynder at opbygge min stilling.
Og jeg flytter min springer.
Det får Kasparov til at gå lidt i defensiven.
Judit strammer grebet lidt for at sætte ekstra pres på centrum.
Jeg så, at Kasparov indså, at der kunne være et stort problem.
Garry ville gerne ende i et slutspil,
men det begynder at blive lidt ubehageligt for sort.
Træk for træk øgede jeg presset på ham.
Jeg følte, at jeg havde en meget fin stilling.
Jeg burde vinde.
Hvordan er det muligt?
Men når man har en stor fordel,
og man spiller et vigtigt parti,
bliver man selvfølgelig lidt nervøs.
Lige siden jeg var meget ung, havde jeg drømt om at vinde mod ham.
Men det skete ikke.
Jeg sad bare der, og jeg sagde til mig selv:
"Du går ikke efter remis.
Du går hele vejen til det sidste."
SLUTSPILLET
Jeg overtog mere og mere terræn fra ham.
Så spillede jeg et tårn til en centrumslinje,
og hans konge begyndte at få problemer.
De tårne, der er stærkt placeret, begyndte at sluge brikker.
Jeg arbejdede til stadighed på min slutspilsteknik.
Nogle mønstre stammer fra min barndom,
ting, jeg lærte, da jeg var otte eller ni.
Hans muligheder for at redde sig blev færre og færre.
Det er en af historiens største skakspillere,
hvis ikke den bedste skakspiller.
Man skulle tro, han ville kunne finde en vej ud af det på,
men Judit viste mesterklasse.
Der blev stille.
Pludselig indså jeg, at inden for et eller to træk
ville Kasparov ikke kunne fortsætte,
for det var håbløst.
Og så kom øjeblikket.
Han gav mig hånden.
Judit Polgár, det store angrebsgeni,
ender med at besejre Kasparov i et vanskeligt og nuanceret slutspil.
Det er det eneste øjeblik i historien, at en kvindelig spiller slår
den stærkeste og bedste spiller nogensinde.
Ikke alene slår hun ham, men hun knuser ham.
Hun giver ham ikke en chance.
Den 12-årige pige med hestehalen var for længst glemt.
Hun var bare en af verdens bedste spillere.
Jeg kan ikke understrege nok,
hvor vigtigt det øjeblik var for os kvinder,
for vi tænkte: "Hør, det kan vi også."
Som ung pige var det til stor inspiration for mig.
Det viste, at det umulige er muligt.
Judit Polgár, skakdronningen
Det var indlysende nok ikke mit ideelle scenarie.
Hun…
Hun leverede bare, og det var sådan, jeg tabte kampen.
Her er dagens helt, Kasparov-dræberen.
Hvad er din professionelle mening? Var du tilfreds?
- Ja. - Ja, men fortsæt!
- Ingen kommentarer. - Vær ikke fjollet!
Det har jeg aldrig hørt før.
Jeg drømte i mange år om, at jeg en skønne dag
ville vinde over Garry Kasparov. Det var en stor tilfredsstillelse.
Kvinde slår Garry Kasparov med lethed
Judit slog Kasparov.
Mine søstre og familie var der ikke,
men jeg ringede straks til dem for at fortælle om sejren.
Det var en stor glæde.
Vi havde ventet på det hele vores liv, og hun formåede at gøre det.
Det, jeg drømte om som fireårig, har jeg i høj grad ført ud i livet,
men hun løftede det til et nyt niveau.
Jeg var meget stolt af hende.
Min far var meget glad. Han hoppede op og ned af ren glæde.
Det var en fantastisk bedrift for hende,
og derfor følte jeg,
at vores eksperiment virkede.
Man kan kun sige, at Judit var en af verdens bedste spillere.
Skulle hun være nummer et blandt verdens bedste spillere,
skulle hun have arbejdet tre-fire timer mere om dagen.
Jeg er bare glad for at se Judit glad.
Det øjeblik gav mig endelig følelsen af,
at i én kamp, i én turnering…
…kan jeg slå hvem som helst.
I 2003, ET ÅR EFTER AT HAVE SLÅET KASPAROV,
KOM JUDIT PÅ TOP TI-LISTEN OVER ALLE SPILLERE.
HUN ER DEN ENESTE KVINDE NOGENSINDE.
Judit var historiens bedste kvindelig skakspiller.
Det er der ingen tvivl om.
Hun forvandlede skak.
Hun er også et fænomen i den forstand, at hun var forsøgskanin
for sin far og mors idéer.
At hun opnåede alle de ting, han drømte om,
og samtidig forblev et normalt og behageligt menneske,
er et mirakel.
Uden at smigre kunne vi sige, at hun gjorde noget revolutionerende.
Hun beviste, at en kvindelig spiller kunne blive en topkonkurrent.
Det var noget, mange af os,
inklusive mig selv, ikke troede var muligt.
DA JUDIT TRAK SIG TILBAGE,
HAVDE HUN VÆRET VERDENS TOP-RANGEREDE KVINDE
SIDEN HUN VAR 12. HUN HAVDE REKORDEN I 26 ÅR.
Når du ser tilbage på alle de år, hvor du var genstand for et eksperiment,
hvad tænker du så om det?
På den ene side var det selvfølgelig ikke rart at være en del af et eksperiment.
Jeg har aldrig følt mig som et geni.
Jeg ved, at det, jeg opnåede,
skete på baggrund af 95 % hårdt arbejde og dedikation.
Og det kom fra mine forældre.
Det var selvfølgelig min far, som viste mig skønheden ved skak.
Men også, hvad jeg kunne gøre.
At jeg kunne være fremragende.
Folk skal tro på en.
Og man skal tro på sig selv.
Den vigtigste lære er, at man skal være bedre i dag end i går.
I morgen prøver man endnu mere.
Giv aldrig op.
Og kæmp altid til det sidste.
Tekster af: Karen Dyrholm